د ارزګان ولایت د افغانی سرې میاشتې ټولنې نماینده ګۍ ریاست د نشراتو مدیریت له لوری د چورې ولسوالۍ (٢٠) تنو نظامی مسٸولینو ته د افغانی سرې میاشتې ټولنې د پېژندګلوۍ په موخه نشراتی جلسه ترسره سول! چهار شنبه د روان ١٤٤٥ هجری قمری کال د صفر المظفر د میاشتې ۱۴ مه چې د ۱۴۰٢ لمریزکال د وږی میاشتې له ۸ مې نېټې سره سمون لری د ارزګان ولایت د افغانی سرې میاشتې ټولنې نماینده ګۍ ریاست د نشراتو مدیریت مدیر له لخوا د دې ولایت په چوره ولسوالۍ (٢٠) تنو نظامی مسٸولینو ته د افغانی سرې میاشتې ټولنې د پېژندګلوۍ په موخه نشراتی جلسه ترسره سوه. غونډه د قران عظیم الشان د څو مبارکو ایتونو په تلاوت سره پیل او ورپسې د ارزګان ولایت د نشراتو مدیر عبدالواحد حلیمی لخوا د غونډې ګډونوالو ته د ښه راغلاست ویلو ترڅنګ د خپل کاری سفر د هدف په اړه ناستو حاضرینو ته معلومات وړاندې سوه ،چې له هغه وروسته د ترتیب سوی پلان له مخې نشراتی جلسه پیل سوه ،په لومړی سر کې یې د سره صلیب او سرې میاشتې نړیوال غورځنګ د پس منظر، سالفرینو تاریخی پېښې او د هانری دونانت له لوری لیکل سوی کتاب، د جنیوا څلور ګونو کنوانسیونونو او ورسره مل پروتوکولونو او د سره صلیب او سرې میاشتې نړیوال فدراسیون رامنځته کېدلو په اړه تفصیلی معلومات وړاندې سول، ورسره جوخت د افغانی سرې میاشتې ټولنې د تاریخچې، رامنځته کېدو، د سره صلیب نړیوالې کمېټې له لوری د رسمیت پېژندنې د جریان، د غورځنګ اووه ګونی اساسی بنسټیز اصول، د سرې میاشتې، سره صلیب او نړیوال فدراسیون د نښانونو، د افغانی سرې میاشتې د تشکیلاتی جوړښت، بشرپالو، روغتیایی، خیریه او ښوونیزو فعالیتونو او د رضاکارانو ادارې، غړیتوب سېستم، د ځوانانو کلوپونو، مرستونونو، مجامع ولایتی د تشکیل او جوړښت په اړه د تفصیلی معلوماتو د وړاندې کولو ترڅنګ د افغانی سرې میاشتې ټولنې له لوری ارزګان کې په تېرو شاوخوا دوو کالو کې د خدماتو په وړاندې کولو کې د فوق العاده کارکرده ګۍ په اړه هم خبرې وسوې. د غونډې ګډونوالو د نشراتی جلسې په ترسره کېدو خوښی څرګنده کړه او مننه یې وکړه، چې د افغانی سرې میاشتې ټولنې د پېژندګلوۍ او ددې ټولنې له لوری د ترسره کېدونکو فعالیتونو په اړه دوی ته پوهاوی ورکول کېږی. ددې ترڅنګ د نشراتو مدیر د سرې میاشتې د ځانګړې اونۍ په تړاوو معلومات وړاندی او له دوی وغوښتل چی د ځانکړې اونۍ په ورځ دې د اعانی ټکټونه واخلی. د یادونې وړ ده، چې د نننۍ نشراتی جلسې په ترڅ کې د غونډې شلو تنو ګډونوالو ته د افغانی سرې میاشتې د پېژندنې کتابونه ترڅنګ د زلزلې څخه د ځان ژغورنې لارښود او د المان هېواد د سولې کلی له لارې د تلونکو ناروغانو په اړه چاپ سوی بروشرونه ووېشل سوه. غونډه د د دوعآ په ویلو پای ته ورسیده. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!